ཤན་རྩ་རྫོང་གི་ལས་དོན་སྙན་སེང་གསན་རྗེས་ཏིང་ཡེ་ཤན་གྱིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པས་བསམ་བློར་དྲག་ཆས་སྤྲོས་རྒྱུ་མཐའ་འཁྱོངས་བྱེད་པ་དང་མཐའ་སྐྱོང་བོད་བརྟན་སྐོར་གྱི་སྤྱི་ཁྱབ་ཧྲུའུ་ཅིའི་རྣམ་བཤད་གལ་ཆེན་གསལ་པོ་ཤེས་པ་དང་།མཐར་ཕྱིན་པ་ཤེས་པ།དོན་འཁྱོལ་ཏན་ཏིག་བཅས་ཡོང་བ་བྱས་ནས།ཆབ་སྲིད་ཀྱི་བྱང་ཚད་མཐོ་རུ་ཏན་ཏིག་གཏོང་བ་དང་།ལས་ཀའི་ལག་ལེན་ལ་མཛུབ་ཁྲིད་བྱེད་པ།འགན་འཁྲི་དོན་འཁྱོལ་ལ་སྐུལ་འདེད་གཏོང་བ་བཅས་བྱེད་དགོས།འདུ་ཤེས་བཞིབརྟན་པོ་འཛུགས་པ་དང་།གདེང་ཚོད་བཞིཆེ་རུ་གཏོང་བ།སྲུང་སྐྱོང་གཉིསཐུབ་པ་བཅས་བྱས་ཏེ་ཏཱ་ལ་སྐྱེ་ཕྲེང་བཅུ་བཞི་པ་དང་དེ་བཞིན་ཏཱ་ལའི་རུ་ཚོགས་ཀྱིརང་བཞིན་གསུམགྱི་ལོག་སྤྱོད་ཀྱི་ངོ་བོར་ཐེར་འདོན་དགག་རྒྱག་གཏིང་ཟབ་བྱེད་དགོས།མི་དམངས་ལྟེ་བར་འཛིན་་པའི་འཕེལ་རྒྱས་ཀྱི་བསམ་བློ་མཐའ་འཁྱོངས་བྱས་ནས་དབུལ་སྒྲོལ་འགག་སྒྲོལ་གྱི་དམག་འཐབ་ནུས་ཤུགས་ཡོད་རྒུས་ཡག་པོ་རྒྱག་རྒྱུར་དམིགས་པ་དང་།རིག་སྐྱོར་བློ་སྐྱོར་མངོན་གསལ་དོད་པོ་ཡོང་བ་བྱེད་པ།མང་ཚོགས་སྐུལ་སློང་གང་ལེགས་བྱེད་པ།ཐོན་ལས་འཕེལ་རྒྱས་ཤུགས་ཆེན་གཏོང་བ་བཅས་བྱས་ཏེ་འཕེལ་རྒྱས་ཀྱི་ནང་གནས་སྒུལ་ཤུགས་ཟམ་མི་ཆད་པར་ཆེ་རུ་གཏོང་དགོས།འཕེལ་རྒྱས་དང་།བརྟན་ལྷིང་།སྣོད་བཅུད་བཅས་ཀྱི་དོན་ཆེན་གསུམ་ལ་དམ་འཛིན་ཡག་པོ་བྱས་ནས་ལས་དོན་ཁག་ཡག་པོ་སྒྲུབ་པ་དང་།དཔལ་འབྱོར་འཕེལ་རྒྱས་མྱུར་པོ་དང་།སྤྱི་ཚོགས་ཡུན་རིང་བདེ་འགོད།སྣོད་བཅུད་བཟང་པོ་རྒྱུན་འཁྱོངས་བཅས་ཡོང་རྒྱུར་སྐུལ་འདེད་བཏང་སྟེ་རྒྱལ་ཡོངས་དང་མཉམ་དུ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་འགན་ལེན་བྱེད་དགོས་པའི་ནན་བཤད་གནང་བ་རེད།